પોરબંદર-માગરોળ વચ્ચે પોરબંદર થી ૨૭ નોટીકલ માઈલ દુર મધદરિયામાં ગત રાત્રે એક વાગ્યે દરિયો રફ હોવાથી દીવ ના લક્ષ્મણ સોલંકી ની માલિકી ની પ્રભુસાગર નામની બોટ સાથે મોટુ મોજુ અથડાતા બોટનો નીચેનો ભાગ તૂટી જતા બોટ માં પાણી ભરાવા લાગ્યું હતું આથી 8 ખલાસીઓ ને નજર સામે મોત દેખાતું હતું તેવા સમયે વી એચ એફ દ્વારા પોરબંદર દરિયાઈ સુરક્ષા એજન્સી ના હેડ ક્વાર્ટર ને જાણ કરી મદદ માંગતા સુરક્ષા એજન્સી દ્વારા તેનું સી 445 પેટ્રોલિંગ શીપ મદદ માટે મોકલવા માં આવ્યું હતું અને મધરાતે ૩ વાગ્યે મધદરિયે સુરક્ષા એજન્સી ના જવાનો દ્વારા તમામ નું રેસ્ક્યુ ઓપરેશન હાથ ધરવામાં આવ્યું હતું જો કે બચાવ માટે શીપ પહોંચે તે પહેલા બોટ માં વધુ પાણી ભરાઈ જતા તમામ ખલાસીઓ એ દરિયા માં ઝંપલાવ્યું હતું જો કે એક ખલાસી ને તો તરતા પણ આવડતું ન હતું પરંતુ સુરક્ષા એજન્સી ની શીપ સમયસર પહોંચી જઈ દોરડા ફેકી તમામ ખલાસીઓ નો જીવ બચાવી લીધો હતો.